cyanic-selkie/wikianc huggingface dataset:
Léon Bakst
Näyttämötaide
Bakst työskenteli 1900-luvun ensimmäisen vuosikymmenen loppupuolella eritoten näyttämötaiteen eli lavastamisen ja pukusuunnittelun parissa Keisarillisissa teattereissa tuotannoissa kuten Le Coeur de la Marquise (1902) ja Puppenfee (engl. Fairy Doll, 1903, Eremitaašin teatteri) sekä työsti joukon kreikkalaisia tragedioita kuten Hippolytus (1902), Oedipus et Colonus (1904) ja Antigone (1904). Vuodesta 1902 lähtien hän työskenteli näyttämösuunnittelijana näissä tuotannoissa, jotka esitettiin Eremitaašin teatterissa ja Pietarin Aleksandrinskin teatterissa.
Venäjän-vierailullaan vuonna 1912 Bakst sai viranomaisilta virallisen käskyn lähteä Pietarista, koska hiljattain hyväksytty laki kielsi juutalaisia ​​asumasta pohjoisessa pääkaupungissa eli Pietarissa. Hänet oli vuonna 1899 nimitetty Pietarin kunniakansalaiseksi taiteellisten ansioitten vuoksi, hän oli ollut mm. Nikolai II:n lasten taideopettajana ja saanut keisarilta tilaustyön vuonna 1902. Bakst esitti henkilökohtaisen vetoomuksensa keisarille ja palasi Pariisiin, missä hän jatkoi menestyksekästä uraansa ja sai vähän ennen kuolemaansa vuonna 1924, Ranskan Kunnialegioonan ritarikunnan jäsenyyden.
Vuonna 1914 Bakst valittiin varsinaiseksi jäseneksi Venäjän Keisarilliseen taideakatemiaan, mutta häneltä evättiin oikeus oleskella Pietarissa. Keväällä 1914 hän kärsi loppuunpalamisesta sekä masennuksesta ja lähti lääkärin määräyksestä Sveitsiin saamaan täydellistä lepoa työasioista sekä hoitoa. Hänen sisarensa Sophia Kljatško ja veli Isaiah lapsineen matkustivat taiteilijan tueksi Montreux'hon. Vähitellen lääkäri antoi luvan ryhtyä taas maalaamaan ja Bakst palasi Geneven kautta (jossa Djagilev myös oleskeli) Pariisiin työskentelemään entisellä vauhdilla, kun I Maailmansota oli jo käynnissä.
Muu taiteellinen työ
Bakstin monipuolinen lahjakkuus ulottui eri alueille: hän työskenteli vaatteiden, lavasteiden, sisustusten, tekstiilien jne. suunnittelijana. Rothschildien Waddesdonin kartanon sisustussuunnittelun lisäksi hän suunnitteli myös näyttelyitä Mir iskusstva -ryhmässä ja työskenteli huonekalu- ja sisustussuunnittelijana "Sovremennoje Iskusstvossa" (ven. "Nykytaide").
Randy Harrison
Varhaiset vaiheet
Harrison kävi Cincinnatin yliopistoa, jossa hän opiskeli musiikkilinjalla ja valmistui lopulta taiteen kandidaatiksi erikoistuneena teatterimusikaaleihin. Opiskeluaikanaan hän tähditti useita koulun produktioita kuten Hello Again, Shopping and Fucking ja Children of Eden. Lisäksi hänellä oli rooleja ympäri maata erilaisissa teattereissa. Tänä aikana Harrison näyttelikin muun muassa näytelmissä Violet, West Side Story, 1776, Kesäyön unelma, The Real Inspector Hound ja A Cheerer Evening.
Yksityiselämä
Vuosina 2002-2008 Harrison seurusteli toimittaja Simon Dumencon kanssa. He tapasivat Dumencon haastatellessa näyttelijää lehteen New York. Nykyään Harrison asuu Williamsburgin kaupunginosassa Brooklynin alueella New Yorkissa. Hänellä on kaksi kissaa, Ella ja Aggie.
Erythroxylaceae
Luokittelu
Erythroxylaceae on menneisyydessä viety pellavakasvien (Linaceae) ja Humiriaceae-heimon yhteyteen ja siten liitetty lahkoon Geraniales tai mainitut kolme heimoa on sijoitettu Linales-lahkoon, kuten Cronquistin järjestelmässä vuodelta 1981. Lähimmäksi sukulaisheimoksi ovat kuitenkin osoittautuneet mangrovepuukasvit (Rhizophoraceae); yhteisen kladin ominaisuuksiin kuuluvat muun muassa eräät alkaloidit ja tanniinit, siiviläputkien plastidien proteiinikiteet, limasolujen yleisyys, parasyyttiset ilmaraot (apusolut huulisolujen suuntaiset), lehden rauhaset, viuhkomainen kukinto, yhdislehtinen verhiö, kynnelliset terälehdet, liiteluomainen kotahedelmä, tärkkelyspitoinen endospermi ja vihreä alkio.
Amin Maalouf
Ura
Vuosina 2007–2008 Maalouf oli puheenjohtajana Euroopan komission asettamassa työryhmässä, joka pohti monikielisyyden merkitystä Euroopan identiteetin olennaisena osana.
Fredrik III (keisari)
Fredrik III (21. syyskuuta 1415 – 19. elokuuta 1493) oli Habsburg-sukuun kuulunut Itävallan herttua vuodesta 1424, Saksan kuningas vuodesta 1440 ja Pyhän saksalais-roomalaisen valtakunnan keisari vuodesta 1452. Fredrik III:n seuraaja oli hänen poikansa Maksimilian, joka oli myös hänen kanssahallitsijanaan kymmenkunta vuotta ennen hänen kuolemaansa.
Luettelo Batmanin vihollisista
Batmanin vihollisilla on monia yhteisiä piirteitä. Monet vihollisista eivät omaa supervoimia, mutta kärsivät erilaisista psykologisista ongelmista, kuten persoonallisuushäiriöistä, skitsofreniasta, psykooseista tai harhaisuudesta. Luonnollisesti Batman on myös taistellut lukuisia DC-universumin vihollisia vastaan, joita ei pidetä suoranaisesti Batmanin vihollisina.
Semisopochnoi
Maantiede ja geologia
Saarella tapahtui vuonna 1873 tulivuorenpurkaus. Seuraavan sadan vuoden kuluessa saarella oli vähintään neljä muuta purkausta, mutta niitä on dokumentoitu niukasti. Viimeisin purkaus saarella tapahtui 13. huhtikuuta 1987, ja oli VEI-asteikolla 2. Suurin osa historiallisista purkauksista on ilmeisesti peräisin Mount Cerberuksesta, tosin myös Lakeshore Conen ja Sugarloaf Peakin on väitetty olleen aktiivisia historiallisena aikana. Esimerkiksi vuoden 1987 purkausta on epäilty Sugarloaf Peakin purkaukseksi. Suurin osa saaresta on peittynyt andesiittiseen ja basalttiseen tuhkaan.
Eläimistö
Semisopochnoi muodostaa kansainvälisesti tärkeän lintualueen (IBA). Semisopochnoin ruokeista pikkukiislanen ja töyhtökiislanen pesivät samassa yhdyskunnassa, joka sijaitsee Sugarloaf Peakin eteläpuolisilla rinteillä sekä Sugarloaf Peakiin yhteydessä olevilla Sugarloaf Headin lähellä sijaitsevilla tuhkakartioilla. Lisäksi Semisopochnoilla on merkittävä beringinmerimetsopopulaatio. Saarella elää yhteensä yli miljoona merilintua, joista pääosa eli noin 900 000 on pikkukiislasia. Noin 100 000 on puolestaan töyhtökiislasia.
Agadirin maanjäristys
Agadirin maanjäristys sattui Marokossa 29. helmikuuta 1960 kello 23:40 paikallista aikaa. Maanjäristys sattui eteläistä Marokkoa ja Agadirin kaupunki tuhoutui. Agadirin maanjäristys oli Marokon tuhoisin järistys koskaan. Maanjäristyksen tarkkoja uhrimääriä ei tiedeä, mutta arviolta siinä kuoli noin 12 000 ihmistä ja 12 000 loukkaantui.
Sananlaskujen kirja
Historia
Sananlaskujen kirja on syntynyt Israelin kuningasajalla. Kirja alkaa sanoilla "Salomon, Daavidin pojan, Israelin kuninkaan, sananlaskut", ja perinteisen käsityksen mukaan kuningas Salomo on kirjan kirjoittaja. Ensimmäisessä kuninkaiden kirjassa sanotaan, että Salomo "sepitti kolmetuhatta viisasta lausumaa", ja kirjan sananlaskujen on katsottu olleen valikoima näistä lausumista. Kriittiset tutkijat ovat kuitenkin kyseenalaistaneet tämän näkemyksen. Juutalainen traditio laittaa koko kirjan "Hiskian miesten" nimiin, sillä luku 25 alkaa sanoilla "nämäkin ovat Salomon sananlaskuja. Juudan kuninkaan Hiskian miehet ovat ne koonneet". Kuningas Hiskia oli Juudan kuningas 300 vuotta kuningas Salomon jälkeen. Lisäksi luvussa 30 on nimetty kolmas kirjoittaja, kuningas Lemuel, jonka oletetaan olevan kuningas Salomon salanimi.
Deluxe Paint
Käyttökohteet
Ohjelmaa on käytetty useiden videopelien kehityksessä kuten Wolfenstein 3D. Ohjelmalla tehty animaatio on toiminut lähtökohtana suositulle Lemmingsille.
Psalmien kirja
Historia
Suurin osa psalmeista alkaa johdannolla, joka mainitsee kirjoittajan, ohjeita kuorolle, ja/tai jotain alkuperäisestä tilanteesta, jolloin psalmi on laulettu, esimerkiksi:
Näistä johdannoista ainoastaan 73 esittää kirjoittajaksi Daavidin. Joka tapauksessa on selvää, että psalmit on tallennettu kirjallisesti vasta 500-luvulla eaa., ja koska Daavid hallitsi noin vuonna 1000 eaa., häneltä peräisin olleiden psalmien on täytynyt säilyä suullisessa perimätiedossa vuosisatoja ennen niiden kirjallista tallentamista. Septuagintan versioissa johdannot ovat pidempiä, ja jokaisella psalmilla on johdanto. Septuagintan mukaisten johdantojen esimerkkejä:
Psalmien lukumäärä ja numerointi
Numerointien eroavaisuudet näkyvät tässä taulukossa:
Tunnettuja psalmeja
Psalmi 118 on Raamatun keskimmäinen luku, järjestyksessään 595. luku. Sen edellä on siis 594 lukua ja sen jälkeen 594 lukua.
Avon (joki Hampshiressä)
Avonin sivujokia ovat:
Joki (puolue)
Vaalitulokset
Puolueen tulokset parlamentti- ja europarlamenttivaaleissa ovat:
Haltiatar Cassie ja kutsumaton vieras
Haltiatar Cassie ja kutsumaton vieras (The Good Witch's Garden) on vuonna 2009 julkaistu fantasiahenkinen koko perheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter.
Elokuva on The Good Witch -elokuvasarjan toinen osa ja se esitettiin ensimmäisen kerran Yhdysvalloissa Hallmark Channelilla 7. helmikuuta 2009. Suomessa elokuvaa on esittänyt Nelonen.
Directa
Directa Oy oli vuonna 1999 perustettu suomalainen yrityshakupalveluja tarjonnut yritys, joka tuli tunnetuksi hyvien liiketapojen vastaisesta puhelinmyyntitoiminnastaan ja siihen liittyvistä oikeudenkäynneistä. Loppuvuodesta 2016 korkein oikeus tuomitsi perustaja-toimitusjohtaja Ville Kompan viiden kuukauden ehdolliseen vankeusrangaistukseen markkinointirikoksesta sekä kolmen vuoden liiketoimintakieltoon. Directa tuomittiin 1,5 miljoonan euron vahingonkorvauksiin. Directa haki itsensä konkurssiin joulukuussa 2016.
Laskutuskohu ja tuomiot
Directa sai negatiivista huomiota vuodesta 2008 lähtien. Yrittäjät syyttivät yhtiötä huijauksesta. Heidän mukaansa Directa oli puhelimitse myynyt katteettomaksi koettuja nettipohjaisia asiakaskontakteja. Poliisi oli vuoteen 2010 mennessä saanut yrittäjiltä yli 1400 rikosilmoitusta Directan toiminnasta.
Mauser Kar 98k
Mauser Karabiner 98 Kurz (Kar 98k) on pulttilukkokivääri, joka otettiin käyttöön Wehrmachtin peruskiväärinä vuonna 1935. Sitä kutsuttiin ”Wehrmachtin selkärangaksi”. Se on yksi pitkään valmistuksessa olleen Mauser-kiväärin viimeisiä malleja. Koska K 98 oli edeltäjiään lyhyempi, se nimettiin Karabiner K98 Kurziksi (, lyhyt). Sen päävalmistajat olivat Mauser Obendorfissa ja J.P. Sauer & Sohn Suhlissa, mutta sillä oli useita muitakin valmistajia ja osavalmistajia. Kivääriä valmistettiin yli 14 miljoonaa kappaletta vuoteen 1945 mennessä. Kivääri kehitettiin aikaisemmista Mauser-kivääreistä, joista uusin oli siihen mennessä Mauser Modell 1898:sta kehitetty Karabiner 98b.
Ominaisuudet
Kivääriin voidaan kiinnittää pistin (pois lukien vuoden 1944 lopulta valmistettu, valmistuksen nopeuttamiseksi yksinkertaistettu Kriegsmodeull K98) ja vuonna 1942 tulleen Gewehrgranatgerät-lisälaitteen avulla sillä pystyy ampumaan 30 mm kiväärikranaatteja.
Helsingin yliopiston maatalous-metsätieteellinen tiedekunta
Elintarvike- ja ravitsemustieteiden osasto
Elintarvike- ja ravitsemustieteiden osastolla keskeistä on elintarvikkeiden teknologinen, kemiallinen ja aisteilla koettu laatu, turvallisuus ja hyvä ravitsemus.
Empire: Four Kingdoms
Empire: Four Kingdoms (lyhyemmin pelkkä Empire) on Goodgame Empiren mobiiliversio, joka julkaistiin vuonna 2013 Androidille ja iOS:lle. Siinä ei ole tietokoneversioon verrattuna esimerkiksi kaikkia rubiineilla ostettavia rakennuksia. Peli itsessään on ilmainen, mutta siinä on mahdollisuus edetä nopeammin mikromaksuilla. Maaliskuussa 2015 tiedotettiin, että pelillä on yli 40 miljoonaa rekisteröitynyttä käyttäjää ja lähes 400 000 viikoittaista käyttäjää.
Pikkuplaneetta
Nimeäminen
Ensimmäinen ei-mytologisen nimen saanut pikkuplaneetta oli päävyöhykkeen asteroidi 20 Massalia (löytyi vuonna 1852), joka sai nimensä Marseillen kaupungin kreikankielisen nimen mukaan. Nykyään päävyöhykkeen asteroideille voi antaa hyvin monenlaisia nimiä, ja asteroidivyöhykkeellä kiertääkin hyvin monentyyppisin nimin nimettyjä pikkuplaneettoja, kuten 2001 Einstein, 2046 Leningrad, 9007 James Bond, 9954 Brachiosaurus ja 110393 Rammstein.
Pikkuvuoripeippo
Pikkuvuoripeippo (Leucosticte nemoricola) on peippojen heimoon kuuluva varpuslintu.
Trier
Trierissä vuoden lämpimin kuukausi on elokuu, jolloin keskimääräinen ylin lämpötila on 23,9 °C, mutta heinäkuu on lähes yhtä lämmin. Keskimääräinen alin lämpötila on vajaan asteen verran pakkasen puolella tammi- ja helmikuussa. Sadetta saadaan melko tasaisesti ympäri vuoden 52–77 mm kuukaudessa.
Elias Poutanen
Elias Poutanen (tunnetaan myös nimellä Olmoor) on australialaissyntyinen, suomalainen juontaja ja videopelikriitikko. Poutanen tuli tunnetuksi MoonTV:n Player-ohjelman juontajana. Tässä tehtävässä hän korvasi aiemmin ohjelmaa juontaneen Thomas Puhan ja ohjelman nimikin muuttui samalla Playsta Playeriksi. Kun MoonTV lopetti toimintansa, Poutanen siirtyi Neloselle tekemään Play-ohjelmaa, jota juonsivat Thomas Puha ja Miika Huttunen. Poutanen toimi aluksi vain kriitikkona, mutta toimi myöhemmin itsekin juontajana korvaten vähitellen Play-ohjelman naisjuontajat. Poutanen on televisiouransa lisäksi kirjoittanut arvosteluja ja kolumneja Pelaaja-lehteen.
Sastamala (pitäjä)
Kirkkopitäjä
Sastamalan kirkkopitäjän seurakuntakirkkoon nykyisen Sastamalan kirkon paikalle vaelsi seurakuntaa Pohjanmaalta asti. Kirkkopitäjän keskuskirkot lienevät olleet erilaisia puisia kirkkoja ennen Sastamalassa vielä tänäkin päivänä seisovan harmaakivisen Sastamalan kirkon rakentamista 1500-luvulla. Kirkkopitäjä ulottui ”Näsijärvestä Pohjanlahteen ja nykyisen Vammalan seuduilta Pohjanmaan lakeuksien rajoille asti”. Siihen kuului myös koko pohjoinen Satakunta.
Sastamalan hajoaminen ja uudelleen muodostuminen
Uusi Sastamalan kaupunki syntyi vuoden 2009 alussa, kun Vammala, Mouhijärvi ja Äetsä yhdistyivät; Suodenniemi oli liitetty Vammalaan jo vuoden 2007 alussa. Lisäksi Kiikoinen yhdistettiin Sastamalaan vuoden 2013 alussa.
Jobin kirja
Historia
Kirjan kirjoittajasta on suuria erimielisyyksiä. Talmudilaisen perimätiedon mukaan Job eli joko Abrahamin aikana tai Jaakobin aikana. Levi ben Lahma esitti, että Job eli Mooseksen aikana, ja että Mooses kirjoitti kirjan. Toisten mielestä kirjan on kirjoittanut Job itse, tai Elihu tai Jesaja.
Rakkavuoripeippo
Rakkavuoripeippo (Leucosticte brandti) on peippojen heimoon kuuluva varpuslintu.
Otto Finsch
thumb|240px|right|Otto Finsch Friedrich Hermann Otto Finsch (8. elokuuta 1839 Warmbrunn, Sleesia – 31. tammikuuta 1917 Braunschweig) oli saksalainen kansatieteilijä, luonnontutkija ja tutkimusretkeilijä.
Mäntyharjun lasitehdas
Historiaa
Mäntyharjun Lasi Oy:n perustajat olivat toimitus­johtaja Reijo Wihuri (14 osaketta), toimitus­johtaja Pentti Wihuri (14 osaketta) ja Oy Wiima Ab (2 osaketta). Reijo Wihurista tuli lasiyhtiön hallituksen puheen­johtaja ja Pentti Wihurista toimitus­johtaja.
Lapinlahden Linnut
Lapinlahden Linnut eli Lapparit oli suomalainen vuosina 1983–2013 toiminut huumorimusiikkiyhtye. Yhtye on saanut virallisesti nimensä Helsingissä sijaitsevasta Lapinlahdenkadusta, mutta Lapinlahden Lintujen englanninkielisessä nimessä Rampton Birds on kuitenkin suomennettuna suora viittaus Lapinlahden mielisairaalaan. Yhtye on esiintynyt yli 2 500 konsertissa. Lokakuussa 2012 yhtye ilmoitti jättävänsä keikkailun ja pitävänsä jäähyväiskiertueen kahdeksalla paikkakunnalla maaliskuussa 2013.
Yhtye tunnetaan myös televisioon tekemistään sketsisarjoista.
Jäsenistö uusiutuu
Jatkossa monet vanhemmista jäsenistä erosivat. 1995 kitaristi Veli-Pekka Oinonen lähti ja tilalle tuli Wigwam-yhtyeestä tuttu Rekku Rechardt. Yli kymmenen vuotta Lapparien rumpalina toiminut Hannu Lemolakin väsyi lopulta keikkailuun. Hate Kinnunen oli aiemminkin tuurannut Lemolaa keikoilla ja häntä pidettiin selvänä seuraajana Lemolalle. Kinnunen soitti yhtyeessä vuoteen 2005. Wigwamin tehtyä comebackin 1999 Rechardtin tilalle tuli Pekka "Devil" Virtanen, joka niin ikään viihtyi yhtyeessä vuoteen 2005. Lyhytaikaisesti yhtyeessä vaikuttivat tämän jälkeen Jaku Havukainen ja Sami Kariluoma.
Paluu klassiseen kokoonpanoon
Yhtye koottiin markkinoimaan syksyksi 2006 ajoittunutta kolmen televisiosarjan Seitsemän kuolemansyntiä, Maailman kahdeksan ihmettä ja Kuudesti laukeava DVD-julkaisua. Sarjat tulivat vuosina 1988–1992 Ylen televisiokanavilta. Yhtye julkaisi 27. syyskuuta 2006 kokoelmalevyn Lintuinfluenssa Vol.1, jolla oli kaksi uutta kappaletta: Keski-ikä on syvältä ja Perunatorin tyttö. The Original Lapinlahden Linnut Tour -niminen kiertue kattoi alun perin 10 paikkakuntaa alkaen 14. syyskuuta Helsingistä ja päätyen 21. lokakuuta Kuopioon. Myöhemmin lisättiin päätöskeikka, joka pidettiin 30. marraskuuta 2006.
Ryhmän sisäiset jäynät
Lapinlahden Linnut tunnetaan myös yhtyeen sisäisistä jäynistä ja kepposista. Kun Markku Toikka kävi yhtyeen alkuvuosina lomalla Yhdysvalloissa, muu yhtye päätti tehdä kepposen ja tekivät "sopimuspaperin", jossa yhtyeelle tarjottiin Nokian kanssa yli miljoonan arvoista mainossopimusta. Tapio Liinoja jopa kävi hakemassa Nokian toimistosta oikeanlaisilla leimoilla varustettua paperia. Yhtyeen jäsenet allekirjoittivat paperin ja jättivät sen näkyvälle paikalle. Toikan palattua hänelle kerrottiin vain, että "rahaa ei tipu kun ei saatu sun allekirjoitusta paperiin". Toikka luonnollisesti raivostui eikä leppynyt sittenkään, kun hänelle kerrottiin asioiden oikea laita.
Jäsenet
thumb|Lapinlahden Lintuja kuvaamassa materiaalia DVD-julkaisua varten vuonna 2006. Vasemmalta oikealle: Pekka Hedkrok, Tapio Liinoja, Timo Eränkö, Matti Jaaranen ja Mikko Kivinen.
Saarnaajan kirja
Paikka Raamatun kirjojen kaanonissa
Saarnaajan kirja käyttää ilmaisua haelohim, "Jumala", 32 kertaa. Sekä juutalaiset että kristillinen kirkko ovat aina katsoneet, että kirja on kirjoitettu Kaikkivaltiaan inspiroimana, ja niin se on aina katsottu osaksi pyhää kaanonia.
Kaleidoskooppi
thumb|140px|Kaleidoskooppi thumb|300px|Näkymä lasinsiruilla täytettyyn kaleidoskooppiin
Yhdysvaltain kotimaan turvallisuusvirasto
Virastot
Ministeriön alaisuuteen kuuluvat seuraavat virastot (agency):
Arnold Jackson
Arnold Nugent Strode-Jackson, (5. huhtikuuta 1891 – 13. marraskuuta 1972) oli brittiläinen keskimatkojen juoksija, joka voitti 1 500 metrin olympiakultaa Tukholmassa 1912.
Kansainvälisesti tuntematon Jackson matkusti Tukholman olympialaisiin omalla kustannuksellaan. Yhdysvaltalaiset Norman Taber ja maailmanennätysmies Abel Kiviat olivat ennakkosuosikkeja ja johtivat kilpailua loppusuoralle asti. 50 metriä ennen maalia Jackson nousi kärkikaksikon rinnalle ja ohitti heidät voittaen ajalla 3.56,8 viiden ensimmäisen miehen tullessa maaliin viiden metrin sisällä. Kiviat ja Taber hävisivät vain sekunnin kymmenyksellä, hopeamitalistin ratkaisemiseen tarvittiin maalikameran kuvaa. Jacksonin voittoaika rikkoi edellisen olympiaennätyksen 6,6 sekunnilla.
Mustavuoripeippo
Mustavuoripeippo (Leucosticte atrata) on peippojen heimoon kuuluva varpuslintu.
Lisa Edelstein
Edward Nortonin ohjaamassa elokuvassa Usko koetuksella (Keeping the Faith) Edelstein näytteli Ben Stillerin aerobicia harrastavaa tyttöystävää. Muita elokuvia joissa hän on esiintynyt ovat muun muassa Mitä nainen haluaa, Isi hoitaa, Elämä on ihanaa, Mrs. Harris, Fathers and Sons, Petollinen suunnitelma (Susan’s Plan), Menetyksen tuska (I’m Losing You), Donut Holes ja Grilled.
Virsitaulu
Historia
Joissakin kirkoissa Ruotsissa ja Suomessa oli ns. lukkarinpenkki kirkon kuorissa tai kuoriaidan reunassa. Se oli koroke, jolla lukkari, veisuunjohtaja istui. Lukkarinpenkissä oli yleensä virsitaulu, jossa oli tilaa yhden virren numerolle, jonka lukkari laittoi näkyville taululle virren alkaessa.
Capri Cavanni
Capri Cavanni (s. 14. maaliskuuta 1982 Vancouver, Kanada) on kanadalainen pornonäyttelijä. Pornonäyttelemisen hän aloitti vuonna 2008. Hän esiintyi Penthousen syyskuun 2013 kansikuvassa ja oli kuukauden Penthouse Pet.
Mer Hayrenik
Armeniankielisten sanojen translitteraatio
Mer Hayrenik, azat ankakh, Vor aprel eh dareh dar Yur vortikeh ard kantšoom eh Azat, ankakh hayastan. (toistetaan kaksi edellistä riviä)
Yleisurheilun GP-finaali 2002
Yleisurheilun GP-finaali järjestettiin vuonna 2002 Pariisissa Stade Charlety -stadionilla 14. syyskuuta.
Kuusamakasvit
1. Diervilloideae
Alaheimoon kuuluvat vuohenkuusamat (Diervilla) ja kotakuusamat (Weigela). Ne ovat pensaita, joiden kukissa on mesiäinen teriön tyvellä, karvaiset heteenpalhot, kahdesta emilehdestä muodostunut yhdislehtinen sikiäin, paljon siemenaiheita ja liiteluomaisesti avautuva nokkamainen hedelmä. Suvuissa on yhteensä 16 lajia, jotka kasvavat Itä-Aasiassa ja Yhdysvaltain kaakkoisosassa.
pienoiskuva|vasen|[[Tähkäkuusama (Leycesteria formosa)]]
2. Caprifolioideae Eaton
Alaheimon suvut:
pienoiskuva|vasen|[[Abelia chinensis]]
3. Linnaeoideae Raf.
Alaheimoon kuuluu pääasiassa pensaita, kun taas eräät lajit ovat enemmän tai vähemmän ruohovartisia. Kukissa on neljä- tai kuusilehtinen ulkoverhiö (epicalyx), ja uloin terälehti on mettä erittävä ja turvonnut. Heteenpalhot ovat karvaisia. Hedelmä on usein muuntuneen verhiön ja/tai kukan suojusten suojaama. Alaheimossa on kuusi sukua ja 32 lajia, jotka ovat levinneet sirkumboreaalisesti (vanamot), Meksikoon (abeliat) ja Kiinaan ja Japaniin (viisi sukua).
Italian yhdistyminen
Italian valtion muodostuminen
Venetsia siirtyi Itävallalta Italialle 1866 niin sanotun kolmannen itsenäisyyssodan yhteydessä.
Heinäkuussa 1870 Ranskan–Preussin sodan alkaessa Napoleon III kutsui komentajansa pois Roomasta. Italian armeija ylitti Raffael Cadornan johdolla Kirkkovaltion rajat 11. syyskuuta 1870. Italian armeija valtasi lyhyen piirityksen jälkeen Rooman 20. syyskuuta 1870. Virallisesti Italian hallitus siirtyi Roomaan heinäkuussa 1871. Paavi vetäytyi Vatikaaniin, josta tuli itsenäinen vuonna 1929.
Wimbledonin tennisturnaus 2016
Miesten kaksinpeliturnauksen voitti Andy Murray, jolle Wimbledonin mestaruus oli toinen urallaan. Hän päihitti loppuottelussa Milos Raonicin suoraan kolmessa erässä.
Strömsholmin kanava
Vapaa-ajanveneily
Rautateiden levittäytyminen ja maantieliikenteen kasvu veivät kanavalta toimintaedellytykset. 1940-luvulla oli kanavan käyttö vähäistä ja sen lopettamista harkittiin. Kanavan varren kunnat kiinnostuivat uudelleen sen käyttämisestä ja vuosina 1963–1970 se peruskorjattiin vapaa-ajan veneilyyn sopivaksi. Vuodesta 1986 lähtien on kanavan osakkeista 86% kuulunut yhdistykselle Stiftelsen för främjande av trafiken på Strömsholms kanal. Kanava on ollut rakennushistoriallisesti merkittävä kohde vuodesta 1990 lähtien.
Kaarinan mattotehdas
Tehtaan perustaminen
pienoiskuva|vasen|Aurinkomatto Tehdas aloitti toimintansa vuonna 1955 ja työntekijöitä oli 15. Wilton- ja bukleemattojen lisäksi valmistettiin liukustop'ia sekä neulahuopaa kokolattiamatoksi. Laskutus tapahtui pääasiassa Suomen Villan nimissä. Tuotekehittelynä onnistuttiin valmistamaan paloturvallisia mattoja. Työntekijäyt kuljetettiin töihin ja töistä pois tehtaan kuorma-auton lavalla vanerikopissa. Myöhemmin 1960-luvulla tehtaalle oli säännöllinen linja-autoreitti ja tehdas työllisti jopa 24 henkilöä.
Matti Leimun vene- ja muottitehdas
Veneiden lisäksi Matti Leimu valmisti alihankintana Keskolle suuret määrät veneen lestejä ja muotteja. Sisu Autolle valmistettiin pieniä määriä autojen kojelautoja ja lokasuojia sekä vaativat lasikuituosat Valtran traktoreihin ja suomalaisiin tutkimussukellusveneisiin. Eräs tällainen oli muun muassa Ranuan Simojärvellä vuonna 1988 turistimatkoja tehnyt ”Kultainen taimen”.
Retusaari
Saaren nimi
Sanalla retu saattaa toisaalta olla mytologinen tausta. Karjalan kielessä käytetään paholaisesta (tai pirusta) nimitystä retusilmä. Myös viron etelämurteissa on tähän liittyviä käsitteitä: reutus (paha henki) ja reustada (soimata).
Raappana
Ura
Raappana esiintyi ensimmäistä kertaa vuonna 2004. Hän on ollut aiemmin mukana muun muassa Fi-Reggae All Stars ja lahtelaisessa Revolution Hi-Fi -kokoonpanoissa. Raappana esiintyy useimmiten Sound Explosion Bandin, DJ Bommitommin tai Pouta Sound Systemin laulusolistina. Esikoisalbumi Päivä on nuori julkaistiin 3. lokakuuta 2007, ja se sai niin kriitikoilta kuin yleisöltäkin erinomaisen vastaanoton. Lisäksi se nousi Suomen virallisen albumilistan 18. sijalle.
Jeremian kirja
Historia
Jeremian kirjan merkittävimmät tekstilähteet ovat hepreankieliset masoreettisen tekstin käsikirjoitukset ja muutamat Qumranista löydetyt käsikirjoitusfragmentit sekä kreikankieliset Septuagintan käsikirjoitukset. Käsikirjoitusten välillä on merkittäviä eroja. Septuagintan tekstin on laskettu olevan yli 3000 sanaa lyhempi kuin masoreettinen teksti, joka kattaa noin 13% koko kirjasta. Qumranista löydetyt käsikirjoitusfragmentit pitävät osittain yhtä masoreettisen tekstin kanssa ja osittain Septuagintan tekstin kanssa. Lähteiden väliset erot käsittävät lähinnä lyhyitä, muutaman sanan pituisia tekstiosioita, jotka esiintyvät kauttaaltaan Jeremian kirjassa. Merkittävin ero on muita kansoja vastaan suunnattujen oraakkeleiden sijainti ja järjestys. Masoreettisen tekstin mukaan nämä oraakkelit sijoittuvat kirjan loppuun, lukujen 45 ja 52 väliin, kun taas Septuagintassa ne sijaitsevat jakeen 25:13 jälkeen.
Sisältö
Egyptiin saavuttuaan Jeremia lisäsi oletettavasti kolme osaa, luvut 37–39; 40–43; ja 44.
Jukka Koivu
Jukka Koivun pojista Saku ja Mikko ovat molemmat jääkiekon maailmanmestareita ja molemmat pelasivat NHL:ssä yli tuhat ottelua.
MM-rallikausi 2000
Kauden kulku lyhyesti
Safari-ralli: Safari-ralli oli jälleen selviytymiskilpailu. Mäkinen keskeytti jo avauspäivänä ja Sainz putosi tuloksissa erinäisten ongelmien myötä. kärjessä kulkivat lähes ongelmitta Subaru kaksikko järjestyksessä Burns ja Kankkunen. Todellinen yllättäjä oli Didier Auriol Seatilla. Auriol oli jopa kärjessä ensimmäisen ek:n jälkeen. Tämä oli ensimmäinen kerta kun Seat johti MM rallia. Toisena päivänä Sainz ajoi pohja-aikoja ja nousi neljänneksi. Kärki pysy samana viimeisenä päivänä. Sainz menetti mahdollisuudet ajaa Auriol kiinni ohjaustehostimen hajoamisen myötä. Fordin Petter Solberg ohitti Sainzin, mutta päästi tallimääräyksellä Sainzin ohitseen. McRae keskeytti toisena päivänä kun moottori hörppäsi vettä joenylityksessä.
Portugalin ralli: Portugalissa Burns jatkoi voittokulkuaan ja otti voiton ennen Grönholmia. Sainz ajoi Portugalissa kolmanneksi. Perinteisesti espanjalaiset Sainz fanit olivat katsomassa suosikkiaan naapurimaassaan. McRae keskeytti moottoririkkoon. Mäkinen keskeytti ajettuaan kantoon ja jäi toista kertaa peräkkäin pisteittä. Kauden tässä vaiheessa Burns vaikutti suurimmalta mestarisuosikilta.
Katalonian ralli: Kataloniassa McRae, Burns ja Sainz taistelivat voitosta viimeisen päivän viimeiseen erikoiskokeeseen asti. McRae voitti, Burns oli toinen ja Sainz kolmas. Mäkinen oli neljäs ja Grönholm viides. Tässä vaiheessa oli jo nähtävissä että Mäkinen olisi kovilla haastajien kanssa. Mestaruus ei enää ollut selviö Mäkiselle. Etenkin Peugeot'n, Fordin ja Subarun uudet WRC-autot vaikuttivat kilpailukykyisemmiltä, kuin Mitsubishin vanha A-ryhmän kilpa-auto. Maininnan ansaitsee Armin Schwarz, joka ajoi Kataloniassa Skoda Octavialla sen ensimmäisen pohja-ajan.
Australian ralli: Australiassa ajetaan ns. “kuulalaakerisoralla”. Tiellä olevat kivet soran seassa ovat isoja ja ne pyörivät kärkiautojen pyörien alla liukastaen tien ja tehden auton hallinnasta erittäin hankalaa. Isommilla lähtönumeroilla tulevilla on näin ollen suuri etu. Tämä johti kovaan taktikointiin Australiassa. McRae keskeytti moottoririkkoon jo avauspäivänä, joten hänen ei tarvinnut taktikoida. Tallikaveri Sainz oli ollut kärjen vauhdissa koko päivän, mutta illan päätöspätkällä Sainz pysähtyi aivan maalin tuntumaan ja seisoi paikallaan yli minuutin, saadakseen mahdollisimman suuren lähtönumeron. Hyvällä lähtöpaikalla ajettaessa minuutin ero kärkeen olisi helposti kiinniajettavissa. Australiassa käyttöön otetun säännön mukaan pysäyttäminen alle 100 metriä ennen maalia oli kuitenkin kiellettyä. Sainz diskattiin ja jo toinen mestaruuskandidaatti oli pois pelistä. Burns ja Grönholm taistelivat Mäkisen kanssa voitosta. Lopulta Mäkinen voitti, Gröholm oli toinen ja Burns kolmas. Mäkinen kuitenkin diskattiin ja voittoon nousi Grönholm. Näin Burns oli 9 pisteen päässä Grönholmista MM sarjassa. Kun voitosta saa 10 pistettä oli Burnsin voitettava ja Grönholmin keskeytettävä tai oltava kuudes kauden päätöskisassa Walesin sateisilla metsäteillä. Pronssista taistelivat McRae ja Sainz, jotka olivat pisteen päässä toisistaan.
Mingəçevirin tekojärvi
Mingəçevirin tekojärvi on tekojärvi Azerbaidžanissa, Kurajoessa Mingəçevirin kaupungin  kohdalla. Se on Azerbaidžanin ja Kaukasuksen suurin tekojärvi.
Kuran lisäksi tekojärveen laskevat Alazani ja Iori.
Värmlannin lääni
Maakäräjäkunta
Muiden puolueiden äänistä Sjukvårdspartiet i Värmland sai 6,44 %, mikä oikeutti 5 paikkaan maakäräjäkunnan valtuustossa. Muut puolueet saivat 0,13 % äänistä, mikä ei oikeuttanut paikkoihin maakäräjäkunnan valtuustossa.
Harbin
Hallinnollinen jako
Harbin on prefektuuritason kaupunki, jolla on ns. alimaakunnallinen status. Piirikuntatasolla Harbin jakautuu yhdeksään kaupunkipiiriin, kahteen piirikuntatason kaupunkiin ja seitsemään piirikuntaan.
Telakka
Neuvostoliitto kehitti uivatelakkatekniikkaa erityisesti. Heidän merkittävin keksintönsä oli se että uivien telakoiden ponttooniosat ja myöhemmin myös kaikki rakenteet tehtiin raudoitetusta betonista. Rakentaminen nopeutui ja helpottui, lisäksi etuna oli betonin suuri huoltoystävällisyys: sitä ei tarvitse ruostesuojata tai yleensäkään maalata ja suomalaiset havaitsivat että ajan oloon betonin vesitiiviys vain parani. Tällaisen telakan romuttaminen tosin on äärimmäisen hankalaa tiheän raudoituksen johdosta.
Machalillan kulttuuri
Machalillan kulttuuri
Machalillan kulttuuri oli eteläisessä Manabíssa ja Santa Elenan niemimaalla noin 1800-800 eaa., mutta ajoitus on jossain määrin epämääräinen.
Dzeržinski
Dzeržinski voi tarkoittaa muun muassa seuraavia:
Snooker-kausi 2011–2012
Pelaajat
Qualifying School
Kansalliset ja kansainväliset valinnat
Libanonin sisällissota
Syyrian, Israelin ja YK:n väliintulo
thumb|Näkymä Beirutista 2. huhtikuuta 1978, Israelin aloitettua toiminnan Libanonissa.
Syyria puuttui levottomuuksiin diplomaattisella tasolla vuoden 1976 kuluessa yhä syvemmin, mutta ei saanut tilannetta rauhoitettua. Se julisti tulitauon ja isännöi neuvotteluja, joissa saatiin luotua perustuslaillinen asiakirja, mutta taistelut vain kiihtyivät. Syyria aloitti Libanonin oikeiston kanssa suurhyökkäyksen palestiinalaisia ja Libanonin vasemmistoa vastaan 28. syyskuuta 1976. Syyrian osallistuminen kristittyjen puolelle raivostutti monia arabimaita. Saudia-Arabian Riadissa järjestettiin lokakuussa 1976 rauhankonferenssi, johon Syyriakin osallistui, ja sisällissota julistettiin siellä päättyneeksi. Sen aiheuttaneita syitä ei ollut poistettu, mutta täysimittainen sodankäynti lakkasi.
Siljan jenkkivuosi
Juoni
Kirja alkaa Siljan istuessa lentokoneessa matkalla kohti Amerikkaa, jonne hän on menossa vaihto-oppilaaksi. Kirja alkaa siis hetkistä, joita ei ole näytetty sarjassa. Siljan perhe Amerikassa on erilainen kuin Suomessa, he asuvat maatilalla ja ovat mormoneja, mikä osaltaan kauhistuttaa Siljaa. Heti tavatessaan vaihtariveljensä Mattin, Silja ihastuu häneen. Silja rohkenee suutelemaan Mattia, joka kuitenkin ajattelee, että he ovat kuin sisaruksia eikä välillään saa olla suurempia tunteita. Silja elättelee toiveita Mattin suhteen, mutta on aikeissa luovuttaa saadessaan tietää Mattin seurustelevan amerikkalaisen Faithin kanssa. Sillä välin Silja tutustuu paremmin perheeseen, hoitaa myös naapurin lasta ja käy ratsastamassa. Mattin ja Siljan välit alkavat kulttuurieroista ja Faithista huolimatta lämmetä. Matt päättää erota Faithista. Myöhemmin Matt kertoo Siljalle rakastavansa Siljaa ja Silja tuntee samoin Mattia kohtaan. Matt pyytää Siljaa menemään kanssaan naimisiin, mutta Silja kieltäytyy. Lyhyen ajan kuluttua, Silja kuitenkin suostuu Mattin kosintaan ja he karkaavat yhdessä Nebraskaan mennäkseen naimisiin. Matkalla Nebraskaan Silja alkaa huomata merkkejä siitä, että on mahdollisesti raskaana. Heidän mentyään naimisiin, Silja tekee raskaustestin ja kertoo Mattille olevansa raskaana. Silja ja Matt muuttavat yhdessä pieneen mökkiin tilalle, josta Matt on saanut töitä. Siljan vanhempien saatua tietää Siljan naimisiinmenosta, he saapuvat Amerikkaan hakeakseen Siljan kotiin. Silja ei halua lähteä, mutta lopulta suostuu lähtemään alle viikon reissulle Suomeen käydäkseen Sofian, kummityttönsä, ristiäisissä. Suomessa Siljaa odottaa muutama yllätys, muun muassa tieto siitä, ettei Sofia ole isänsä Jukan, vaan veljensä Aleksin lapsi. Kirjan lopussa on tekstin muodossa Siljan viimeinen kohtaus sarjassa, jossa Silja kertoo Jukalle odottavansa lasta. Sen jälkeen Silja lähteekin lentokoneella takaisin Amerikkaan, Mattin luo.
Betty Robinson
Elizabeth ”Betty” Robinson (23. elokuuta 1911 Riverdale – 18. toukokuuta 1999) oli yhdysvaltalainen pikajuoksija ja olympiavoittaja.
Franz Biebl
Franz Xaver Biebl (1. syyskuuta 1906 Pursruck – 2. lokakuuta 2001 München) oli saksalainen säveltäjä, jonka tuotannosta suurin osa oli kuoromusiikkia.
Wesley Moodie
Wesley Moodiesta ja Stephen Hussista tuli vuonna 2005 ensimmäinen pari, joka karsintojen kautta pääsarjaan selviydyttyään voitti Wimbledonin miesten nelinpelin. Tämän jälkeen Moodien nelinpeliparina on pelannut muun muassa Intian Mahesh Bhupathi, aikanaan maailman ykköseksi rankattu nelinpelaaja.
Debbie Dingle
Elämä vauvan jälkeen
Kun Debbie sai tietää Cainin ja Jasminen suhteesta hän laittoi välit poikki kumpaankin. Jasmine ja Debbie kuitenkin sopivat riitansa kun Jasmine kertoi olevansa raskaana. Jasmine päätyi tekemään abortin johon Sadie King antoi rahat. Debbie oli Jasminen tukena klinikalla ja nautti kertoessaan Cainille, että abortti on tehty Cainin vastusteluista huolimatta.
Valitusvirret
Historia
Perinteisesti kirja on laitettu profeetta Jeremian nimiin. Hän oli hovivirkailija Nebukadressar II:n suorittaman Jerusalemin valtauksen aikana, kun Jerusalemin temppeli tuhottiin ja kuningas Jojakim otettiin vangiksi. Kerrotaan, että Jeremia vetäytyi Damaskon portin ulkopuolella sijainneeseen luolaan, jossa hän kirjoitti kirjan. Valitusvirret onkin yleensä sijoitettu Jeremian kirjan jälkeen.
Sisältö
left|thumb|250px|"Voi! Miten yksin onkaan nyt kaupunki, ennen niin täynnä väkeä! Kansojen valtiatar on kuin leski." Heprealaisessa kaanonissa kirjaa kutsutaan nimellä  'Ekhah, "voi!" tai "kuinka", joka kuvaa valitusvirren yleistä muotoa. Se on kirjan ensimmäinen sana, ja myös monet muut valituksista alkavat tällä sanalla, esimerkiksi "Voi! Kadonnut on kullan loisto, himmennyt sen hohto!", vanhassa kirkkoraamatussa "Kuinka onkaan kulta tummunut, muuttunut hyvä kulta" Muoto esiintyy myös esimerkiksi Daavidin itkuvirressä.
Stephen Huss
Huss pelasi tennistä Yhdysvalloissa Auburnin yliopistossa vuodesta 1996 vuoteen 2000. Hänellä on hallussaan yliopiston ennätys nelinpeliturnausten voittojen määrässä, yhteensä 93 kappaletta.
Tietoteoria
Johdanto
Tietoteoriaan on viimeisten viidenkymmenen vuoden aikana tullut käytännöllisempiä piirteitä. Kun antiikin ajoista lähtien on tietoteoreetikkojen mieliä vaivannut muun muassa akateemisen skeptisismin haaste eli kysymys siitä, onko sanalla tieto lainkaan ristiriidattomia käyttöjä, on sittemmin osa mielenkiinnosta suuntautunut niin kutsuttuja naturalistisia tietoteorioita kohtaan, jotka pyrkivät käsittelemään tietävää toimijaa luonnontieteiden näkökulmasta. Naturalistisen tietoteorian mukaan tietoteoria voidaan nähdä osana psykologiaa.
Perinteinen tiedon määritelmä
Esimerkiksi perinteisen tiedonanalyysin nojalla Pekka tietää, että jääkaapissa on maitoa, jos Pekalla on tosi käsitys ”jääkaapissa on maitoa” ja hän pystyy tarvittaessa esittämään järkiperäisen perustelun (tai muuten osoittamaan tiedollisen asemansa) käsitykselleen, esimerkiksi: ”Kävin juuri kaupassa ja laitoin ostamani maidot jääkaappiin, ja tiedän, ettei kukaan ole käynyt jääkaapilla jälkeeni.”
Gettierin vastaesimerkit
Perinteinen tiedon käsitys on arkiajattelun valossa varsin hyväksyttävä. Kuitenkin Edmund Gettier hätkähdytti filosofeja vuonna 1963 julkaisemallaan artikkelilla ”Is Justified True Belief Knowledge?”, jossa hän pyrki osoittamaan klassisen näkemyksen virheellisyyden. Gettierin artikkeli on ollut innokkaan keskustelun kohteena tietoteoreetikkojen piirissä julkaisuajankohdastaan lähtien.
Perinteiselle tiedonanalyysille on esitetty monia parannuksia tarkoituksena estää Gettier-tyyppiset ongelmat. Jotkut filosofit ovat etsineet neljättä ehtoa, jonka lisääminen tekisi perinteisestä tiedon analyysistä hyväksyttävän. Toiset ovat taas yrittäneet esittää niin kutsutun reliabilistisen tietoteorian, analysoiden sanan ”tieto” merkitystä korvaten perinteisen oikeutusehdon jonkinlaisella luotettavuusehdolla. Tällaisista teorioista on mainetta kerännyt muiden muassa Robert Nozickin teoria. Niin kutsutussa hyvetietoteoriassa, jonka tunnetuimpiin kehittäjiin kuuluu Linda T. Zagzebski, puolestaan tarkastellaan käsityksen muodostajan ominaisuuksia.
Tiedon oikeuttaminen
Eräs tietoteoreettinen kysymys on, mikä tekee uskomuksista oikeutettuja? Uskomusten oikeutusta voidaan lähestyä kahdesta näkökulmasta, joko internalistisesti tai eksternalistisesti:
Aaro Pajari
Aaro Olavi Pajari oli suomalainen kenraalimajuri ja kaksinkertainen Mannerheim-ristin ritari.
Tietoteoria
Empirismi
Empirismiin liittyvät naturalistiset tietoteoriat.
Skeptisten perustelujen arvostelu
Viime aikoina naturalistiset tietoteoriat ovat pyrkineet vastustamaan skeptisiä todisteluja luonnontieteen näkökulmasta. Myös perinteisemmät tavat yrittää kumota tietoepäilyä viehättävät edelleen monia filosofeja.
Aaro Pajari
Aika ennen toista maailmansotaa
Pajarin puoliso vuodesta 1928 oli Kaija Björklund (1909–1953).
Toinen maailmansota
Pajarin oli väitetty pahoinpidelleen vangittuna olleita poliittisia suomalaisia vankeja. Syytteet todettiin kuitenkin perättömiksi, minkä johdosta valvontakomissio vapautti hänet syytteistä. 21. lokakuuta 1944 Pajari komennettiin Lapin sodasta Päämajaan, jossa hänet pidätettiin Liittoutuneiden valvontakomission käskystä (katso Lista 1:n vangit). Sydänvian vuoksi hänet siirrettiin Tilkkaan, jonne Mannerheim itse toi tiedon, ettei syytteitä nosteta.
Pajarin mitalit
Aaro Pajarin kuoltua hänen kunniamerkkinsä sai hänen ainoa poikansa Kari Pajari. Kun Kari Pajari kuoli vuonna 1970, hänen ex-vaimonsa Outi Kuosa osti kunniamerkit kuolinpesän huutokaupasta. Vuonna 1996 Kousa salakuljetti kunniamerkit Britanniaan ja laittoi ne myyntiin Sothebyn huutokauppaan. Aaro Pajarin perilliset saivat tietoonsa mitaleiden huutokaupan ja ryhtyivät toimiin huutokaupan estämiseksi. Puolustusministeri Anneli Tainan avustuksella mitalit saatiin palautettua Suomeen. Koska mitalien omistus oli kiistanalainen, ne lojuivat Nordean pankkiholvissa kymmenen vuotta kestäneen oikeudenkäynnin ajan. Lopulta Pajarin tyttäret lahjoittivat perintöosuutensa valtiolle. Tämän jälkeen Outi Kuosan omistusoikeus mitaleihin purettiin ja kunniamerkit annettiin Kansallismuseoon.
Peräjärvi (Jämsä, Koskenpää)
Maantiede
Peräjärvi kuuluu Vataanjoen valuma-alueen kolmannen jakovaiheen vesistöalueeseen. Toinen jakovaihe on Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö. Peräjärvi on Vataanjoen alueen yhdeksänneksi suurin vakavesi. Vataanjoen alue levittäytyy Koskenpään länsiosaan, sen luoteinen osa ulottuu Keuruulle. Alueen suurin vakavesi on Koijärvi.
Viktor Jerofejev
thumb|Viktor Jerofejev Viktor Vladimirovitš Jerofejev (s. 19. syyskuuta 1947 Moskova) on venäläinen kirjailija, joka on joutunut toisinajattelijan kirjoihin niin Leonid Brežnevin Neuvostoliitossa kuin Putinin Venäjälläkin.
Michel Chossudovsky
Toiminta
Venäjänjuutalaisen YK-työntekijän Evgeny Chossudovskyn ja irlantilaisen Rachel Chossudovskyn (o.s. Sullivan) perheeseen vuonna 1946 syntynyt Michel kasvoi Genevessä Sveitsissä ja muutti opiskelemaan Kanadaan vuonna 1968. Ottawan yliopistossa Chossudovsky jäi akateemiselle uralle ja eteni taloustieteen professoriksi. Varsinkin Yhdysvalloissa vuonna 2001 tapahtuneiden syyskuun 11. päivän terroritekojen jälkeen Chossudovskyn mielenkiinto kohdistui enenevässä määrin niihin liittyviin salaliittoteorioihin ja hän perustikin tarkoitusta varten Centre for Research on Globalization -nimellä toimivan järjestön joka lähinnä Globalresearch.ca -verkkosivustonsa kautta tapahtuvan julkaisutoiminnan muodossa keskittyy oman ilmoituksensa mukaan valtamediassa vaiettuihin aiheisiin maailman konfliktialueilta. Chossudovskyn mukaan maailmaa hallitsee globalistinen Yhdysvaltojen, Israelin, sekä NATO:n muodostama uusi maailmanjärjestys, jonka Chossudovsky katsoo olevan maailman sotien ja konfliktien lisäksi myös lukuisien muun muassa ilmastonmuutokseen, geeniteknologiaan, sekä rokotteisiin liittyvien salaliittojen takana.
Sumakkikasvit
Luokittelu
Sumakkikasvien 80 sukuun kuuluu 873 lajia, jotka jaetaan toistaiseksi kahteen alaheimoon. Spondioideae-alaheimossa on 20 sukua ja 138 lajia tropiikissa; suurin suku on 40-lajinen tähtioksien (Lannea) suku. Toinen alaheimo, Anacardioideae, käsittää 60 sukua ja 735 lajia, joita kasvaa enimmäkseen trooppisessa, mutta myös lauhkeassa vyöhykkeessä. Runsaslajisimmat suvut ovat sumakkiot (Searsia, 120 lajia), Semecarpus (72 lajia), mangopuut eli mangot (Mangifera, 68 lajia) ja Ozoroa (noin 40 lajia). Heimon lähin sukulainen on tohtorinpuukasvien (Burseraceae) heimo.
Myoglobiini
Myoglobiinin rakenne
Happi sitoutuu voimakkaammin myoglobiiniin kuin hemoglobiiniin, minkä ansiosta happi siirtyy tehokkaammin verenkierrosta lihaksiin.
Ala-Kiimajärvi
Ala-Kiimajärvi on Mustingan kylän lähellä Jämsän keskiosassa sijaitseva viiden hehtaarin laajuinen järvi. Etäisyys Jämsän keskustasta on kaksitoista kilometriä luoteeseen ja Tampereelta 82 kilometriä koilliseen.
Maantiede
Ala-Kiimajärven pinta-ala on 1:10000-mittakaavaisen aineiston (Ranta10) perusteella 46 270 neliömetriä. Vanhemman 1:20000-mittakaavaisen aineiston (Ranta20) perusteella ala on 52 380 neliömetriä. Ero on siten 6 110 neliömetriä eli Ranta10-perusteinen pinta-ala on noin 12 % pienempi. Rantaviiva on uudemman tavan perusteella 1 565 metriä, eli 410 metriä lyhyempi.
Osmo Mäkeläinen
Mäkeläinen oli Suomen aikakauslehtitoimittajien yhdistyksen asiamiehenä 1947 sekä puheenjohtajana 1952–1956 ja 1964–1966. Suomen Aikakauslehdentoimittajain Liitto ry on nimittänyt hänet kunniajäsenekseen.
Mäkeläinen tunnetaan erityisesti Georges Simenonin Maigret-kirjojen suomentajana.
Reidar Särestöniemi
Särestöniemi tunnetaan suurista ja värikylläisistä Lappi-aiheisista maalauksistaan. Hänen taiteensa lähtökohtana olivat Lapin luonto sekä maakunnan ihmiset ja uskomukset. Hän sai mainetta pohjoisena mystikkona, mutta sai vaikutteita myös eurooppalaisen modernismin tunnetuilta taiteilijoilta, venäläisestä taiteesta ja esihistoriallisista luolamaalauksista.
Tuotanto
1960- ja 1970-lukujen tuotanto koostuu suurista ja värikkäistä öljyvärimaalauksista. Taiteilijan kultakausi osui 1960-1970-luvuille ja hän teki taiteensa kautta luonnonsuojelutyötä. Porot, riekot ja jängät eivät olleet Särestöniemelle vain aiheita, vaan myös symboleja.
Johannes Rebmann
Rebmann opiskeli Sveitsissä Baselissa (Basler Mission) ja Englannissa Islingtonissa (Church Missionary Society). Hän työskenteli Itä-Afrikassa vuosina 1846–1875. Hänen kirjoituksensa ja hänen piirtämänsä kartta suuresta Njassajärvestä kiihdyttivät Niilin yläosiin kohdistuvaa tieteellistä tutkimusta.
Rebmann avioitui vuonna 1851 Emma Tylerin kanssa. Heidän ainoa poikansa kuoli vuonna 1854 vain muutaman päivän ikäisenä, ja Emma kuoli vuonna 1866.
Hesekielin kirja
Historia
Hesekielin kirja kirjoitettiin israelilaisille, jotka elivät pakkosiirtolaisuudessa Babylonissa. Siihen saakka heidän tapansa oli palvoa Jumalaa Jerusalemin temppelissä. Pakkosiirtolaisuus synnytti tärkeitä teologisia kysymyksiä. Kuinka israelilaiset saattoivat palvoa Jumalaa, kun he olivat kaukana kotimaastaan? Oliko Jumala vielä heidän saatavillaan? Hesekiel käsittelee tätä ongelmaa. Hän selittää ensin, että heidän pakkosiirtolaisuutensa on rangaistus heidän uskottomuudestaan, ja tarjoaa toivoa maanpakolaisille, kunhan he palaavat takaisin Jumalan luo. Hesekielin kirja on siis viesti toivosta sitä epätoivoisesti tarvitseville.
Kirjoittaja
Kirjan asemasta on käyty vuosisatojen aikana paljon keskusteluja. Keskustelut eivät ole koskeneet kirjan kirjoittajaa, sillä Hesekielin roolista ollaan melko yksimielisiä. Sen sijaan on keskusteltu siitä, tulisiko kirjan kuulua Raamatun kirjojen kaanoniin. Tämä ei ole johtunut siitä, että kirjan profeetallista sanomaa ja jumalallista inspiraatiota olisi epäilty, vaan siitä, että se on melko vaikeaselkoinen, ja oppimattomat saattaisivat tulkita sitä väärin. Kirjan ensimmäistä lukua ei ole yleensä luettu synagoogissa, ja kirjan lukeminen yksityisyydessä oli kielletty alle 30-vuotiailta.
Oulun Merenkävijät
Purjehduskoulu
Seuran purjehdusopetuksessa on käytössä seuran omistama Albin Express -mallin kouluvene Omppu. Vene on tarkoitettu purjehdukseen perehdyttämiseen sekä purjehdustaitojen harjoitteluun.
Kilpailujaos
thumb|240px|Hietasaaren veneilykeskus lokakuussa [[2008.]]
Aktiiviset purjehduskisat
Lisäksi kesäaikana kesäkuusta syyskuun loppuun on tiistaisin Tiistaipurjehdus Oulun edustalla. Tiistaipurjehduksella voi harjoitella kilpailemista ja purjehdustaitoja. Purjehdukselle osallistutaan lähtemällä veneen LYS-luvun mukaisella hetkellä radalle.
Kotisatama
Seuran kotisatama sijaitsee Oulujoen suistossa Hietasaaren Veneilykeskuksessa. Veneilykeskuksessa on ravintolarakennus, huoltorakennus ja kolme telakointihallia. Veneilykeskuksessa Oulun Merenkävijät ja Oulun Purjehdusseura (OPS) tarjoavat jäsenilleen mahdollisuuden laituripaikkaan ja telakointiin. Vuodesta 1960 vuoteen 1972 Telakkasäätiön venevaja sijaitsi Oulun Torinrannassa Kiikelissä. Kiikelin venevaja ja suurin osa OM:n ja OPS:n venekannasta tuhoutui 1972 vuoden tulipalossa. Tämän jälkeen Telakkasäätiö vuokrasi nykyisen maa-alueen Johanssoninrannasta. Vuonna 1991 valmistuneen Johteenpooki-veneilykeskuksen suunnitteli Arkkitehtitoimisto Harju.
Estêvão de Brito
Estêvão de Brito (1575–1641) oli portugalilainen säveltäjä. Hän opiskeli muun muassa Filipe de Magalhãesin johdolla. Vuodesta 1613 lähtien de Brito toimi malagalaisessa katedraalissa. Hän kuoli Malagassa vuonna 1641.
Martin Tungevaag
Tungevaag & Raaban esiintyivät myös vuoden 2016 Ylexpopfestareilla.
Niko Ojamäki
Seuraura
Ojamäki siirtyi kaudeksi 2017–2018 kaksivuotisella sopimuksella Tapparaan. Hänen alkukautensa osoittautui todelliseksi pettymykseksi, sillä Ojamäki jäi 12 ensimmäisessä runkosarjaottelussa ilman tehopisteitä ja hän keräsi heikon teholukeman –6. Ojamäki jätettiin myös ylivoimaketjujen ulkopuolelle. Hän teki runkosarjassa lopulta 17 tehopistettä. Kuudennessä puolivälieräottelussa, 29. maaliskuuta 2018 vieraissa Kalevan Palloa vastaan Ojamäki Tapparan 3–4-voittoon päättyneen ottelun ratkaisumaalin ja se ratkaisi joukkueelle myös välieräpaikan Tapparan voitettua ottelusarjan voitoin 4–2. Hän voitti kauden päätteeksi SM-hopeaa.
Kaudeksi 2020–2021 Ojamäki siirtyi kaksivuotisella sopimuksella Ruotsin SHL-liigan Linköping HC:hen. Joukkueessa pelasi myös hänen pitkäaikainen ketjukaverinsa Jarno Kärki. Ojamäen sopimukseen sisältyi optio KHL:ään siirtymisestä kauden jälkeen, jonka myötä hänen sopimuksensa purettiin toukokuussa 2021. Viisi päivää myöhemmin Ojamäen vahvistettiin siirtyvän kaudeksi 2021–2022 Vitjaz Podolskiin. 9. tammikuuta 2022 ottelussa Avangard Omskia vastaan hän teki jo kauden 29. maalinsa, jolla Ojamäki nousi KHL:n kaikkien aikojen eniten maaleja yhden kauden aikana tehneeksi suomalaispelaajaksi Teemu Hartikaisen ohi. Osuma jäi hänen kauden viimeisekseen, koska KHL keskeytti runkosarjan ennenaikaisesti Pekingin olympiakisojen ja useissa joukkueissa esiintyneiden koronavirustartuntojen vuoksi. Ojamäki voitti lopulta koko liigan maalipörssin kaikkien aikojen ensimmäisenä suomalaispelaajana. Hän voitti myös Vitjazin sisäisen pistepörssin tehoilla 29+14=43, joilla Ojamäki jakoi KHL:n pistepörssin kuudennen sijan Traktor Tšeljabinskin Lukáš Sedlákin kanssa. Jo joukkueen kauden päätyttyä maaliskuussa 2023 hänen sopimuksensa Vitjazin kanssa purettiin Venäjän hyökättyä Ukrainaan helmikuussa.